text: Folkehjem i fare
  29 oktober 2011 kl. 11.32
  Hele Sønderjyllands forsamlingshus er i krise. Folkehjem i Aabenraa er truet af lukning.
  Siden år 1900 har Folkehjem i Aabenraa været både forsamlingshus og nationalt symbol.
  Men nu er det kendte samlingssted truet af lukning. 
  Forpagterne af restaurant og kursuscenter på stedet har opsagt kontrakten. 
  Folkehjemmet er ikke længere en god forretning.
  Bestyrelsen bag Folkehjem har nu til opgave at finde ud af, hvad der i fremtiden skal ske med samlingsstedet.
  